Diari Oficial de la Generalitat Valenciana


Sumari del DOGV 5254, del 09-05-2006 (2006/4219)

RESOLUCIÓ de 28 de març de 2006 de la consellera de Turisme i presidenta de l'Agència Valenciana de Turisme, sobre delegació d'atribucions en matèria d'ajudes.
---------------------------------------------------------------------------------------------------------------------------------------------------------------

### Dades del document

Número de DOGV
:   5254

Data del DOGV
:   09-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4219


Data del document
:   28-03-2006

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * administració regional
    * delegació de poders
    * competència administrativa

RESOLUCIÓ de 28 de març de 2006 de la consellera de Turisme i presidenta de l'Agència Valenciana de Turisme, sobre delegació d'atribucions en matèria d'ajudes. [2006/X4219]  
De conformitat amb el que disposa l'article 68 de la Llei 5/1983 de 30 de desembre, del Govern Valencià i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques, es considera convenient delegar determinades facultats atribuïdes per la normativa vigent a la consellera de Turisme en la seua qualitat de presidenta de l'Agència Valenciana de Turisme en relació amb els procediments de concessió d'ajudes de la mencionada agència, i a fi d'aconseguir una major eficiència i agilitat en la tramitació d'expedients, resolc:   
Primer  
Delegar en el director general de Turisme d'Interior, el cap de l'Àrea Producte, el cap de l'Àrea d'Infraestructures i I+D+I i el cap d'Àrea de Mercats i Comunicació la facultat de dictar resolucions per les quals es declara el desistiment de l'interessat en els procediments d'atorgament d'ajudes en matèria de turisme de l'Agència Valenciana del Turisme, instruïts per la Direcció General de Turisme d'Interior i per les diferents àrees mencionades. La mateixa facultat es delega en els Caps dels Servicis territorials de Turisme d'Alacant, Castelló i València i en el cap de l'Oficina de l'administració Turística de Benidorm en relació amb els esmentats procediments.  
Segon  
Delegar en el director general de Turisme d'Interior, el cap de l'Àrea Producte, el cap de l'Àrea d'Infraestructures i I+D+I i el cap d'Àrea de Mercats i Comunicació la facultat d'incoar els procediments de revocació d'ajuda, en el supòsit d'incompliment per part del beneficiari de la finalitat objecte de l'ajuda o de qualsevol altre requisit i/o condició que donara lloc a l'atorgament de la subvenció.  
Tercer  
En totes les resolucions que s'adopten en virtut de la present delegació es farà constar expressament tal circumstància, d'acord amb allò que s'ha establit per l'article 68 de la Llei 5/1983 i l'article 13.4 de la Llei 30/1992, dalt mencionades.  
Quart  
La delegació d'atribucions que es disposa en la present resolució no obstarà perquè l'òrgan delegatori puga advocar el coneixement o la resolució de tots els assumptes que considere oportuns, ni perquè puga revocar-la en qualsevol moment conforme al que es disposa en els articles 13.6 i 14de la mencionada Llei 30/1992.  
Quint  
La present resolució deixa sense efecte la Resolució de 13 de maig de 2002, del president executiu de l'Agència Valenciana del Turisme, sobre delegació d'atribucions, que va ser publicada en el DOGV núm. 4259 de 29 de maig de 2002.  
Sext  
La present resolució entrarà en vigor el dia que es publique en el Diari Oficial de la Generalitat Valenciana.  
València, 28 de març de 2006.. La consellera: María Milagrosa Martínez Navarro.